Държавен вестник, бр. 79, 2024 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  79
8. поддържа Български портал за отворена 
наука като национално хранилище на научна 
информация, резултат от научни изследвания, 
финансирани изцяло или частично с публични 
средства, както и единна точка за достъп до 
информация съгласно чл. 78 от Закона за насър­
чаване на научните изследвания и иновациите;
9. създава и поддържа електронна връзка с 
институционалните хранилища в Българския 
портал за отворена наука.
Чл. 19. Дирекция „Академично признаване 
и регулирани професии“ извършва следните 
дейности:
1. в областта на процедурата по признаване 
на дипломи от чужбина:
а) организира и осъществява по реда на глава 
пета, раздел I процедурата по признаване на 
висше образование на образователно-квалифи­
кационни степени „бакалавър“ и „магистър“, 
придобити в чуждестранни висши училища, 
когато признаването е с цел улесняване на 
достъпа до пазара на труда, до докторантура 
в научна организация, както и за други цели, 
когато заявителят има правен интерес;
б) организира и осъществява по реда на глава 
пета, раздел II процедурата по признаване на 
придобита в чуждестранни висши училища и 
научни организации образователна и научна 
степен „доктор“ и/или научна степен „доктор 
на науките“ с цел улесняване на достъпа до 
пазара на труда, както и за други цели, когато 
заявителят има правен интерес;
в) поддържа Регистър за академично при­
знаване като електронна база данни за: по­
дадените заявления за признаване на висше 
образование; издадените удостоверения и 
отказите за признаване на висше образование, 
придобито в чуждестранни висши училища; 
обезсилените удостоверения за признаване на 
висше образование, придобито в чуждестранни 
висши училища; взетите решения за признаване 
на висше образование от висшите училища и 
отказите за това;
г) поддържа база данни и осигурява достъп 
до подписаните с електронен подпис удосто­
верения за признаване на висше образование 
и научни степени, придобити в чуждестранни 
висши училища и научни организации;
2. в областта на функциите на Националния 
център за академично признаване и мобилност:
а) предоставя на страните по конвенцията, 
на чуждестранни висши училища и чужди 
граждани информация за системата на висшето 
образование в Република България;
б) събира, обобщава и предоставя на компе­
тентните национални органи, висши училища и 
граждани информация за системите на висше 
образование в страните по конвенцията;
в) подпомага информационно Съвета по 
академично признаване по чл. 22;
г) при поискване информира български и 
чуждестранни институции и граждани за дър­
жавните изисквания за признаване на висше 
образование, придобито в чуждестранни висши 
училища;
д) участва във вземането на решения на 
годишните пленарни сесии на мрежите ENIC/
NARIC и предоставя информация за техните 
основни документи и решения;
е) поддържа и обновява интернет портала на 
дейностите по признаване на придобито висше 
образование в чуждестранни висши училища;
ж) предоставя актуализирана информация за 
системата на българското висше образование в 
интернет портала на мрежите ENIC/NARIC и 
в националния раздел за Република България 
на интернет страницата на академичния портал 
на ЮНЕСКО;
з) подпомага висшите училища с информа­
ция и експертна оценка в съответствие с чл. 17, 
ал. 3 от Наредбата за държавните изисквания 
за признаване на придобито висше образование 
и завършени периоди на обучение в чуждес­
транни висши училища (ДВ, бр. 69 от 2000 г.) 
(НДИППВОЗПОЧВУ), като за целта поддържа 
Единна информационна система за академично 
признаване;
и) извършва дейностите по изготвяне на 
Информационна карта за придобита обра­
зователна степен с цел улесняване достъпа 
до пазара на труда по искане на чужденци с 
предоставена международна закрила, които 
по обективни причини не могат да представят 
изискуемите документи по чл. 8, ал. 1 и 2 от 
НДИППВОЗПОЧВУ след подадено заявление 
по образец, утвърден от изпълнителния дирек­
тор на центъра;
3. в областта на процедурата по издаване 
на удостоверения за придобита професионална 
квалификация по нерегулирана професия на 
територията на Република България, необходими 
за достъп или за упражняване на регулирана 
професия на територията на друга държава, и 
на Европейска професионална карта по нере­
гулирани професии:
а) обработва документи и подготвя пред­
ложения за издаване на удостоверения за 
придобита професионална квалификация по 
нерегулирана професия на територията на 
Република България, необходими за достъп 
или за упражняване на регулирана професия 
на територията на друга държава членка, или 
прави мотивирани предложения за откази за 
издаване на удостоверения;
б) поддържа регистър на издадените удос­
товерения и на направените откази относно 
придобита професионална квалификация по 
нерегулирана професия на територията на Ре­
публика България;
в) отговаря за заявленията за Европейска 
професионална карта за професиите от Анекс 1 
на Регламент за изпълнение (ЕС) 2015/983, които 
не са регулирани в Република България, и за 
издаването є в случаите по чл. 4в от Директива